স্থানীয় পুরসভার দাবি , কয়েক জন অসাধু জমি -বাড়ি ব্যবসায়ী ও দুষ্কৃতীদের মদতে টিএন মুখার্জি স্ট্রিটে ওই পুকুর ভরাটের কাজ চলছিল৷ পুরসভা বিষয়টি জানার পরই থানায় লিখিত অভিযোগ দায়ের করেছে৷ ঘটনার তদন্ত করছে উত্তরপাড়া থানার পুলিশ৷ স্থানীয় বাসিন্দাদের অভিযোগ , টিএন মুখার্জি স্ট্রিটের ওই পুকুর দীর্ঘদিন ধরে নানা কাজে ব্যবহার করছেন এলাকার লোকজন৷ ইটভাটা বন্ধের পরও পুকুরে জল ছিল৷ ওই পুকুরে মাটি ও আবর্জনা ফেলে ভরাটের ছক সাজিয়েছে অসাধু প্রোমোটাররা৷ কেউ প্রতিবাদ করলে শাসিয়ে যাচ্ছে দুষ্কৃতীরা৷ দিনের বেলায় ট্রাক ট্রাক মাটি এনে ফেলা হচ্ছে পরিত্যক্ত ইটভাটা ও তার পাশের পুকুরে৷ মাটি বোঝাই ট্রাকের দাপটে গত মাসে টিএন মুখার্জি স্ট্রিটে বাইক থেকে পড়ে গিয়ে জখম হন দু&rsquo;জন৷ এর পরই স্থানীয়রা কয়েক ঘণ্টা টিএন মুখার্জি স্ট্রিট অবরোধ করেন৷ নাম প্রকাশে অনিচ্ছুক স্থানীয় বাসিন্দারা বলেন , &lsquo;ছোটবেলা থেকেই ইটভাটা ও তার পাশে পুকুর দেখে আসছি৷ চারপাশে বাড়িঘর রয়েছে৷ তার জন্য পুকুরটি খুবই গুরুত্বপূর্ণ৷